สวัสดีค่ะคุน หนูเป็นติดเชื้อในกระเพาะปัสสวะ เลยให้ฉีดยาฆ่าเชื้อ พอครบ 3 วัน เกิดอาการคันบริเวณปากช่องคลอดค่ะ บางทีก่แสบแต่ไม่มีผื่น ไม่บวม บางทีก็เป็นเมือกขาวๆ บางทีก่เป็นตกขาวเป็นก้อนๆเหมือนแป้งค่ะ ควรทำยังไงค่ะ??
สวัสดีค่ะ อาการคันบริเวณปากช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากส่วนยาที่ใช้รักษากระเพาะปัสสาวะอักเสบนั้นไม่น่าเกี่ยวกับการคันช่องคลอดและตกขาวค่ะเบื้องต้นไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์